en da en da da ro da da da sv da da en sv da en sv it sv da da da sv da nn sv da da en sv fr da da en
Fredriksson, Marianne - Nordic Women's Literature
En af Sveriges mest læste forfattere. Hun voksede op i et arbejderhjem i Göteborg med en tidlig drøm om at blive forfatter. Hun startede sin karriere som korrekturlæser på en avis, men blev hurtigt skrivende medarbejder i dags- og ugepressen, bl.a. i Svenska Dagbladet og i Allt i Hemmet, hvor hun var chefredaktør 196274 før den opsigtsvækkende debut i 1980 med Evas bok (R), udgivet på dansk 1991, der handler om Evas lange rejse tilbage til Paradiset og til sig selv efter Kains brodermord på Abel.
Som i flere af de senere romaner, bl.a. Kains bok, 1981, Noreas saga, 1983, og Syndafloden, 1990 (Syndfloden, 1994), blander et bibelsk motiv sig med dybdepsykologi af jungiansk tilsnit. Også samtidsromanerne som f.eks. Blindgång, 1992, indeholder en civilisationskritik med kvinderne som bærere af de oprindelige kræfter, som Marianne Fredriksson mener er gået tabt i det moderne samfund.
Siden ovenstående biografi blev publiceret i Nordisk Kvindelitteraturhistorie skrev Marianne Fredriksson romanerne Enligt Maria Magdalena og De elva sammansvurna, begge 1997, Flyttfåglar, 1999, Älskade barn, 2001, Skilda verkligheter, 2004, og Ondskans leende, 2006.
Udvalgt litteratur om forfatteren
Ase Hiorth Lervik (red.): Kvinner i verden og tiden. Forfatterskap for 1990åra, 1995
Lina Sjöberg, Bo Larsson & Kari Syreeni: "Hagardrömmar; Solen kysser gyttjan; Marianne Fredriksson och det kluvna evangeliet" i: Speglingar, 2001
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.